Slovensko podpísalo memorandum, dočasne príjme azylantov z Rakúska
Dohoda má pomôcť Rakúsku so zvládnutím veľkého množstva utečencov, ktorí do krajiny prišli v rámci veľkej migračnej vlny smerujúcej do Európskej únie najmä z Blízkeho východy a severu Afriky.
Pomoc Rakúsku
Podľa Kaliňáka ide predovšetkým o pomoc Rakúsku s nedostatkom ubytovacích kapacít pre migrantov.
Utečenci z Rakúska by mali byť ubytovaní v Gabčíkove na juhu Slovenska, ktoré leží približne 60 kilometrov juhovýchodne od Bratislavy.
Obyvatelia tejto obce, kde už boli migranti ubytovaní v minulosti, informáciu prijali s nevôľou.
Príchod už v auguste
Podľa rakúskej tlačovej agentúry má 250 utečencov z rakúskeho utečeneckého tábora Traiskirchen prísť na Slovensko už v auguste. Zvyšných 250 príde v septembri.
Príliv migrantov do Únie je momentálne vysoký. Pozrite si analýzu reportéra Petra Petrusa:
"Pre Rakúsko dohoda znamená malú úľavu a skutočne veľký signál solidarity Slovenska," ocenila po podpise memoranda podľa APA Mikl-Leitner prístup Bratislavy.
Náklady
Na základe dohody Slovensko poskytne azylantom ubytovanie a potrebné zaistenia, vrátane stravy. Rakúsko, ktorému zostane na starosti azylové konanie s týmito migrantmi, ponesie náklady spojené s prepravou, lekárskym zabezpečením a zaistením bezpečnosti. Konkrétne čiastky ale Kaliňák, ani Mikl-Leitner neuviedli.
Pozrite si reportáž priamo z Viedne:
Zdroj: noviny.sk, ČTK